**Jegyzőkönyv**

Készült: 2021. január …-án a Hévízi Polgármesteri Hivatalban 8380 Hévíz, Kossuth Lajos utca 1. szám alatt.

**Tárgy: Gróf I. Festetics György Művelődési Központ, Városi Könyvtár és Muzeális Gyűjtemény (PIR 560575) 2019. évi maradvány korrekciójáról.**

Jelen vannak: Dr. Tüske Róbert jegyző

Szintén László közgazdasági osztályvezető

Képviselő-testület részéről: Papp Gábor polgármester

Jegyzőkönyvi készítés törvényi felhatalmazása:

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet – továbbiakban: Áhsz - és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet, melynek 8.§-a alapján lehetőség nyílik az elfogadott 2019. évi költségvetési maradvány korrekciójára. A maradvány korrekcióról az Áhsz. 56. /A. §. (3) bekezdése alapján jegyzőkönyvet kell készíteni, melyről az irányítószervet, a képviselőtestületet legkésőbb 2021. január 31-ig tájékoztatni kell.

Megállapítás:

Megállapítjuk, hogy az Áhsz. 17. melléklet 4. pont d.) pontja alapján levezetett korrigált maradvány összege a 2019. évi beszámoló 07/A űrlap 15. sorában szereplő, - a zárszámadási rendelettel elfogadott - maradvány összegéhez viszonyítva kevesebb, a korrekció összege: - 317 Ft, azaz mínusz háromszáztizenhét forint.

A maradvány összege a korrekció elvégzését követően: 6.294.288 Ft, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.

A korrigált maradványt a könyvelésben is rendezni kell a 38/2013. (IX.19.) NGM rendelet 1. melléklet XII. Gazdasági események elszámolásai fejezet szerint.

Ezen jegyzőkönyvvel egyidejűleg a képviselő-testület és a Kincstár tájékoztatása is megtörténik.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján vészhelyzetben a települési önkormányzat képviselő-testületének feladat- és hatáskörét jelenleg a polgármester gyakorolja, aki jelen esetben dönt ezen maradvány jóváhagyásáról.

K.m.f.

jegyző polgármester gazdasági vezető